Case ID: 1219234
Sentence 2: İŞİN HALLARİ: Təqsirləndirilən şəxs ittiham olunaraq ona görə məhkəməyə verilmişdir ki, o, istintaqa məlum olmayan mənbədən naməlum vaxtda və şəraitdə satış məqsədi ilə qanunsuz olaraq külli miqdarda - ümumi təmiz çəkisi 410,340 qram olan narkotik vasitə heroin əldə edib həmin heroini iki ədəd bükümə bölərək bir bükümdə 401,016 qram çəkidə narkotik vasitə heroini yaşadığı ünvan 1, mənzil 70 ünvanına qanunsuz daşıyaraq gizlətməklə saxlamış, digər bükümdə olan 9,324 qram çəkidə narkotik vasitə heroini isə əynindəki şalvarın sağ yan cibində saxlamaqla ünvan 1 ünvanının qarşısına daşımış, onun mütəmadi olaraq Sumqayıt şəhəri ərazisində narkotik vasitə olan heroini əldə edib üzərində gəzdirməsi, satışı ilə məşğul olması və yaşadığı evdə həmin maddələri saxlaması barədə daxil olmuş məlumat əsasında Azərbaycan Respublikası Daxili İşlər Nazirliyinin Baş X3 əməkdaşları tərəfindən xx xxx 2019-cu il tarixdə həyata keçirilmiş əməliyyat - axtarış tədbirləri zamanı Təqsirləndirilən şəxs saat 01 radələrində həmin ünvanda saxlanılaraq üstünə keçirilən baxış zamanı əynindəki şalvarın sağ yan cibindən satış məqsədi ilə qanunsuz olaraq əldə edərək üzərində gəzdirməklə saxladığı bir ədəd şəffaf polietilen bükümün içərisində 9,324 qram çəkidə narkotik vasitə heroin aşkar edilərək götürülmüş, əməliyyat-axtarış tədbirinin davamı olaraq həmin tarixdə saat 02 radələrində Azərbaycan Respublikası Daxili İşlər Nazirliyinin Baş X3 əməkdaşları tərəfindən Təqsirləndirilən şəxs razılığı ilə faktiki yaşadığı ünvan 1, mənzil 70 ünvanına baxış keçirilərkən satış məqsədilə qanunsuz olaraq əldə edib evin qonaq otağındakı divanın saxlanc yerində gizlətməklə saxladığı bir ədəd qara polietilen torbada ümumi təmiz çəkisi 401,016 qram olan narkotik vasitə heroin və üzərində heroinin izləri olan bir ədəd elektron tərəzi aşkar edilərək götürülmüşdür.